Alfabeti Fonetik Ndërkombëtar

Gjeneralmajor Perlat Sula, Komandant i Komandës së Doktrinës dhe Stërvitjes, ka një eksperiencë të gjatë pune 35-vjeçare në Forcat e Armatosura.

Pasi kreu studimet në Shkollën e Mesme Ushtarake “Skëndërbej” (1963 – 1967), filloi praktikën 1-vjeçare si ushtar i thjeshtë pranë Korpusit të 7-të të Këmbësorisë. Më pas (Shtator 1968 – Dhjetor 1969), u trajnua në Shkollën e Bashkuar të Oficerave në specialitëtin “Ndërlidhje”.

Karrierën e tij ushtarake si oficer, e nisi me kryerjen e kursit për oficer zbulimi me trupa dhe punoi në Shkollën e Radiozbulimit, në përbërje të Drejtorisë së Zbulimit Ushtarak (1970 – 1974). Në vitet (1975 – 1977) kryen detyrën e pedagogut në Shkollën e Bashkuar të Oficerave dhe përsëri në Shkollën e Radiozbulimit.

Në vitet (1977 – 1979) diplomohet në Akademinë e Shtabit të Përgjithshëm të Forcave të Armatosura me rezultate shumë të mira. Pas diplomimit në këtë Akademi, ai emërohet Kryeinspektor drejtimi në Korpusin e 7-të të Këmbësorisë në Drejtorinë Operacionale të Shtabit të Përgjithshëm (Korrik 1979 – Tetor 1983); oficer drejtimi për grup divizionësh në të njëjtën drejtori (Tëtor 1983 – Korrik 1985); shef i Degës së Përgatitjes së Komandave dhe Shtabeve të Forcave të Armatosura në Shtabin e Përgjithshëm (Korrik 1985 – Gusht 1990); ndihmës Shef i Shtabit e Përgjithshëm për Forcat e Armatosura (Gusht 1990 – Gusht 1991); pedagog në Akademinë e Mbrojtjes të Shtabit të Përgjithshëm (Gusht 1991-Janar 1992).

Me ekspëriencën e tij operacionale dhe të lidershipit ushtarak strategjik, Gjeneral Major Perlat Sula, ka patur një veprimtari të gjerë në komanda e shtabe të ndryshme: Komandant i Akademisë së Forcave Tokësore (Janar 1992 - Qërshor 1992); shef i shtabit të Divizionit të 5-të të Këmbësorisë në Tiranë (Qërshor 1992 - Prill 1993); kryetar i Komisionit të Testimit të Kuadrove në Forcat e Armatosura (Prill 1993 – Tetor 1993); Drejtor i Drejtorisë së Organizimit Ushtarak në Shtabin e Përgjithshëm të Forcave të Armatosura (Tetor 1993 – Shtator 1994); Këshilltar Ushtarak i Ministrit të Mbrojtjes (Shtator 1994 – Gusht 1995); Komandant i Forcave të Mbrojtjes Ajrore (Aviacionit dhe Mbrojtjes Kundërajrore), në dy periudha (Gusht 1995 – Korrik 1996 dhe Shtator 1997 – Gusht 2000).

Detyra e Komandantit të Doktrinës dhe Stërvitjes ju dha në Shtator 2001.

Në kuadrin e detyrave të mësipërme, është marrë në mënyrë të gjithanshme me përpunimin dhe zbatimin e problemeve të riorganizimit dhe përsosjes strukturore të Forcave të Armatosura, në procesin e transformimeve të saj, veçanërisht në vitët 1980 – 1990; 1992 – 1996 dhe 1997 – 2004. Nëpërmjet artikujve, analizave dhe studimeve, ka shprehur qëndrime, vlerësime dhe pikpamje për një sërë cështjesh me karakter politiko-ushtarak, për gatishmërinë dhe stërvitjen luftarake të Forcave të Armatosura.

Ai ka ndjekur kurse, seminare, simpoziume dhe veprimtari të ndryshme stërvitore, të organizuara nga specialistë civilo-ushtarakë të ushtrisë amerikane dhe të ushtrive të tjera të NATO-s pranë Shtabit të Përgjithshëm të Forcave të Armatosura dhe ne njësitë ku ai ka drejtuar e punuar. Veprimtari të tilla ai ka ndjekur edhe në disa ushtri të vendëve të NATO-s.

Ai dhe bashkëshortja e tij, Engjëllushja, kanë 3 vajza. Hobi i tij është sporti i gjuetisë.